Държавен вестник, бр. 8, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  8
145/1 от 10 юни 2009 г.), писмено уведомяват 
до края на месец януари 2014 г. Министер­
ството на финансите, като предоставят копия 
от договора или описание на финансовите 
условия по него по ред и начин, определени 
от министъра на финансите.
(2) Бюджетните организации, обслужващи 
задължения по ал. 1, в срок до 5 работни дни 
след датата на извършеното плащане писмено 
уведомяват Министерството на финансите и 
предоставят копия от съответните банкови 
документи, както и изготвят отчетни данни за 
размера на извършените плащания и остатъка 
на задълженията по съответните договори 
до изтичане на поетите с тях ангажименти.
Чл. 77. (1) Министърът на финансите може 
да не одобри смени на обслужващите банки 
на министерствата и ведомствата, чиито 
плащания се извършват чрез системата за 
електронни бюджетни разплащания, когато 
смените не се налагат от обективни причи­
ни, възпрепятстващи нормалното банково 
обслужване.
(2) Разпоредбата на ал. 1 не се прилага за 
Народното събрание и за съдебната власт.
Чл. 78. (1) За целите на касовото изпълне­
ние на бюджета постъпленията на Държавна 
агенция „Държавен резерв и военновременни 
запаси“, произтичащи от освобождаване на 
държавни резерви и военновременни запаси, 
се отчитат в намаление на разходите за при­
добиване на държавни резерви и военновре­
менни запаси.
(2) Когато постъпленията по ал. 1 са от 
реализация на държавни резерви и военно­
временни запаси, които са освободени без 
възстановяване, извън определените номен­
клатури и над утвърдените нормативи, ми­
нистърът на финансите по предложение на 
председателя на Държавна агенция „Държавен 
резерв и военновременни запаси“ може да 
извърши компенсирани промени по бюдже­
та на Държавна агенция „Държавен резерв 
и военновременни запаси“, като за сметка 
на отчетеното намаление на разходите за 
придобиване на държавни резерви и военно­
временни запаси се увеличават разходите за 
закупуване на запаси по Закона за запасите 
от нефт и нефтопродукти и за издръжка и 
капиталови разходи.
Чл. 79. Предвидените в държавния бюджет 
приходи, разходи и трансфери по програми на 
Европейския съюз, включително разходите за 
сметка на националното съфинансиране, се 
отчитат като операции по сметки за средства 
от Европейския съюз, като при необходимост 
се извършват промени по съответните бю­
джети по реда на чл. 109 – 113 от Закона за 
публичните финанси.
Чл. 80. Дължимите от държавните пред­
приятия и дружества с държавно участие суми 
по чл. 93, ал. 1 и 2 от Закона за държавния 
бюджет на Република България за 2014 г. се 
внасят в 10-дневен срок от всяко получаване 
на суми по наемния договор по отделна сметка 
за приходите на централния бюджет на Те­
риториална дирекция „Големи данъкоплатци 
и осигурители“ на Националната агенция за 
приходите.
Чл. 81. (1) Вноските по отчислената печал­
ба, съответно по разпределените дивиденти, 
за държавата постъпват по отделна сметка 
за приходите на централния бюджет на Те­
риториална дирекция „Големи данъкоплатци 
и осигурители“ на Националната агенция за 
приходите.
(2) Държавните предприятия и едноличните 
търговски дружества с държавно участие в 
капитала изпращат на Териториална дирек­
ция „Големи данъкоплатци и осигурители“ на 
Националната агенция за приходите заверени 
копия от съответните протоколи относно 
решенията за разпределение на печалбата в 
срок до 20 дни от датата на приемането им.
Чл. 82. Министерството на финансите пуб­
ликува ежемесечно отчетна информация за 
фискалния резерв в срок до края на месеца, 
следващ отчетния период.
Чл. 83. (1) Министерството на финансите 
ежедневно публикува в самостоятелна катего­
рия, обособена на интернет страницата му и 
леснодостъпна за потребителите, информация 
за всеки работен ден за:
1. извършените плащания чрез СЕБРА:
а) на първостепенните разпоредители с 
бюджет по държавния бюджет, Националния 
осигурителен институт и администрираните 
от него бюджети на социалноосигурителните 
фондове, Националната здравноосигурителна 
каса, Българската национална телевизия, 
Българското национално радио, Българската 
телеграфна агенция, Българската академия 
на науките и държавните висши училища;
б) на Националния фонд към министъра 
на финансите, сметката за средствата от Ев­
ропейския съюз на Държавен фонд „Земеде­
лие“, сметката към министъра на финансите 
за средствата от продажбата на предписани 
емисионни единици, на Предприятието за 
управление на дейностите по опазване на 
околната среда по чл. 60 от Закона за опаз­
ване на околната среда и на Националната 
компания „Стратегически инфраструктурни 
проекти“ по чл. 28а от Закона за пътищата;
2. предоставените трансфери/субсидии/
временни безлихвени заеми от централния 
бюджет за общините;
3. други извършени плащания – по обслуж­
ване на държавния дълг (лихви и главници), 
вноска в общия бюджет на Европейския 
съюз, субсидии и капиталови трансфери за 
нефинансови предприятия и организации с 
нестопанска цел и др.
(2) Информацията по ал. 1, т. 1 се публи­
кува по отделни първостепенни системи и по 
код за вид плащане в СЕБРА.